Osnovna škola Monte Zaro

Boškovićev uspon 24

Pula, 1. rujna 2021.

**PROTOKOL RADA U SVRHU SPRJEČAVANJA I SUZBIJANJA EPIDEMIJE COVID-19 U ŠKOLSKOJ GODINI 2020./2021. ZA OSNOVNU ŠKOLU MONTE ZARO PULA**

Scenarij je izrađen prema *Uputama za sprječavanje i suzbijanje pandemije COVID-19 vezano uz rad predškolskih ustanova, osnovnih i srednjih škola u školskoj godini 2021./2022.* izdanim od strane Hrvatskog zavoda za javno zdravstvo i Ministarstva znanosti i obrazovanja od 26. kolovoza 2021. godine te prema *Modelima i preporukama za rad u uvjetima povezanima s COVID-19* izdanim od strane Ministarstva znanosti i obrazovanja od 31. kolovoza 2020. godine.

Protokol rada u svrhu sprječavana i suzbijanja epidemije COVID-19 podložan je promjenama u skladu s epidemiološkom situacijom i preporukama Stožera civilne zaštite, Hrvatskog zavoda za javno zdravstvo i Ministarstva znanosti i obrazovanja. Odrednice Protokola mijenjat će se ovisno o pooštravanju ili popuštanju mjera sprječavanja i suzbijana epidemije COVID-19.

**NAMJENA**

Ove se upute odnose na rad Osnovne škole Monte Zaro (dalje u tekstu: škola).

**ULAZAK U USTANOVU**

 Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju.

Ovlaštena osoba ulazi u ustanovu na način da održava razmak od najmanje 1,5 metar o odnosu na sve druge osobe, dezinficira ruke na ulazu te izbjegava zadržavanje i grupiranje.

Učenici ulaze u ustanovu krećući se u koloni i održavajući razmak od najmanje 1,5 metara.

Prilikom ulaska ustanovu ovlaštenom se i neovlaštenom osoblju beskontaktno mjeri temperatura o čemu se vodi evidencija, osim pomoćnicima u nastavi koji to obavljaju samostalno prije dolaska u ustanovu i o tome obavještavaju nadležnu osobu.

Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete na nastavu. Vrijednost izmjerene temperature bilježe u posebnu bilježnicu koju donose u školu, a učitelj ju svakodnevno provjerava.

Učenici predmetne nastav (5. – 8. razred) mogu samostalno mjeriti tjelesnu temperaturu o čemu su dužni obavijestiti učitelja koji ih dočekuje u dvorištu.

U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije. Kada dovodi i odvodi dijete, roditelj ili druga osoba u pratnji djeteta može ući u školu ako je riječ o učeniku 1. razreda osnovne škole (u skladu s odlukom ravnatelja, npr. prvog dana škole) ili o učeniku s teškoćama u razvoju.

**ORGANIZACIJA RADA USTANOVA I KONTAKTI S RODITELJIMA I SURADNICIMA**

Ulazna vrata ustanove/škole zaključavaju se te se otvaraju za posjete prethodno najavljene telefonom u tajništvu (052 211 490 / 099 312 78 23), ravnateljici (052 217 042 / 099 312 78 19) ili elektronskom poštom (ured@os-mzaro-pu.skole.hr ili branka.sironic@os-mzaro-pu.skole.hr ).

Pošta se zaprima nakon poziva zvonom u vanjskom dijelu.

Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, nastavnici i profesori moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni.

**MASKE ZA LICE**

Učenici od 5. do 8. razreda, učitelji predmetne nastave (i kad imaju nastavu s učenicima od 1. do 4. razreda), stručni suradnici i pomoćnici u nastavi moraju nositi maske kada je razmak među učenicima u učionici manji od 1,5 metara te tijekom prolaska ili boravka u zajedničkim prostorijama.

Ukoliko roditelji učenika od 1. do 4. razreda izraze želju, masku mogu nositi spomenuti učenici u učionici.

Preporuka škole ja da svi učenici razredne nastave imaju masku oko vrata kako bi ju u slučaju potrebe (prolazak hodnikom i slično) mogli podignuti i zaštiti se.

\*U slučaju povoljne epidemiološke situacije nadležni lokalni stožer, na prijedlog ustanove i suglasnost osnivača, može odlučiti da za pojedinu školu učenici ne moraju nositi maske te da nastavnici u učionici ne trebaju nositi masku iako je razmak manji od navedenog, kao i obvezu nošenja maski čak i prilikom navedenih razmaka u učionici u slučaju nepovoljne epidemiološke situacije.

 **ORGANIZACIJA RADA S DJECOM/UČENICIMA**

**Dolasci u školu**

Prvi dan nastave (6. rujna 2021.)

Učenici predmetne nastave dolaze po raspored sati i udžbenike u 8:00 sati i na nastavi su do 9:30 sati. Razrednice će pričekati učenike u dvorištu i pokazati im gdje trebaju stati i čekati na zajednički ulazak u školu.

Učenici razredne nastave dolaze po raspored sati i udžbenike u 10:00 sati i na nastavi su do 11:30 sati. Razrednice će pričekati učenike u dvorištu i pokazati im gdje trebaju stati i čekati na zajednički ulazak u školu.

Prijem učenika prvih razreda započet će u 12:00 sati bez svečanog programa.

U 12:00 sati dolaze učenici 1.a razrednog odjela, a učenici 1.b razrednog odjela dolaze u 14:00 sati.

Učenici dolaze u pratnji samo jednog roditelja uz poštivanje epidemioloških mjera (maska, razmak). Razrednica će preuzeti učenike s kojima će se, poštujući epidemiološke mjere, uputiti učionicu i zadržat će se 30 do 40 minuta. Roditelji će učenike pričekati vani. Iznimno, ukoliko se kod pojedinog učenika pojavi problem (strah, plač i sl,), roditelju će biti omogućeno da bude pratnja učeniku.

Ostali nastavni dani

|  |  |  |
| --- | --- | --- |
|  | OKUPLJANJE UČENIKA | ULAZAK U USTANOVU |
| RAZREDNA NASTAVA (1. – 4. razred) | 7:45 | 7:45 – 7:50 |
| PREDMETNA NASTAVA (5. – 8. razred) | 7:52 | 7:52 – 8:00 |

Prihvat učenika obavljaju učiteljice razredne nastave ili učitelji predmetne nastave koji prema rasporedu imaju prvi sat. Učiteljice razredne nastave dolaze na posao do 7:35, a učitelji predmetne nastave do 7:40 kako bi na vrijeme mogli obaviti prihvat učenika.

Učenici su grupirani u skupinama prema razrednim odjelima u kolonama u međusobnom razmaku od 1,5 metara te u pratnji učitelja ulaze u ustanovu prolazeći preko dezinfekcijskog tepiha i prilikom ulaska u učionicu dezinficiraju ruke.

Redoslijed ulaska učenika u ustanovu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| **Razredna nastava** | **4.a** | **3.b** | **1.a** | **4.b** | **2.a** | **3.a** | **2.b** | **1.b** |
| **Predmetna nastava** | **5.b** | **6.b** | **7.b** | **6.a** | **7.a** | **5.a** | **8.b** | **8.a** |

**Dežurstva**

Svi učitelji, stručni suradnici, pomoćnici u nastavi te ostali zaposlenici škole zbog pandemije nalaze se u pojačanom dežurstvu i u svakom su trenutku odgovorni za učenike.

**Organizacija prostora – raspored učionica**

U svakoj prostoriji boravi jedna odgojno-obrazovna skupina učenika jednog razrednog odjela:

|  |  |  |  |
| --- | --- | --- | --- |
| **RAZREDNI ODJEL** | **BROJ UČIONICE** | **BROJ UČENIKA** | **BROJ POMOĆNIKA U NASTAVI** |
| **1.a** | učionica PB | 15 | 2 |
| **1.b** | 12 a | 13 | 2 |
| **2.a** | 11 | 12 | 2 |
| **2.b** | 16 | 15 | 2 |
| **3.a** | 15 a | 12 |  |
| **3.b** | 15 b | 9 | 1 |
| **4.a** | 12 b | 14 | 1 |
| **4.b** | 13 | 15 | 1 |
| **5.a** | 8 | 18 |  |
| **5.b** | 6 b | 15 | 1 |
| **6.a** | 14 | 17 | 2 |
| **6.b** | 10 | 15 | 2 |
| **7.a** | 6 a | 14 | 2 |
| **7.b** | 7 | 15 | 2 |
| **8.a** | 5 | 17 | 2 |
| **8.b** | 9 | 16 | 1 |

**Produženi boravak** organizira se za učenike razredne nastave (1. – 4. razreda). Matična učionica produženog boravka za 1. a i 1.b razredni odjel učionica je produženog boravka.

Učenici 2.a i 2. b razrednog odjela koriste učionice broj 11 i 16 (ovisno o trajanju nastave).

Učenici razrednih odjela 3.a, 3. b, 4. a i 4. b za produženi boravak koriste učionicu broj 13.

**Prostorija predviđena za boravak učenika u slučaju pojave znakova bolesti** tijekom boravka u ustanovi je prostorija **garderobe u prizemlju**.

Korištenje sportske dvorane, knjižnice i drugih zajedničkih prostorija organizira se po skupinama.

Korištenje toaleta organizirano je na način da je jasno određeno i na vratima naznačen maksimalan broj korisnika (3 učenika) dok ostali čekaju vani uz poštivanje mjera razmaka od 1,5 metara. Učenici koriste toalet na katu na kojem se nalazi i učionica.

Učenici se potiču na redovito pranje ruku tekućom vodom i sapunom nakon korištenja toaleta.

U vrijeme prije marendanja i korištenja dezinfekcijskog sredstva poželjno je da učenici imaju i vlastite vlažne maramice kako bi dodatno mogli očistiti ruke.

**RASPORED TRAJANJA NASTAVNIH SATOVA**

**Ovaj se raspored trajanja nastavnih sati/zvonjenja primjenjuje od dana kada škola zaprimi suglasnost Ministarstva znanosti i obrazovanja za isti za školsku godinu 2021./2022.**

|  |  |
| --- | --- |
| 1. sat | **8:00 – 8:40** |
| 2. sat | **8:45 – 9:25** |
| 3. sat | **9:35 – 10:15** |
| 4. sat | **10:25 – 11:05** |
| 5. sat | **11:10 – 11:50** |
| 6. sat | **11:55 – 12:35** |
| 7. sat | **12:40 – 13:20** |
| 8. sat | **13:25 – 14:05** |

U vrijeme malih i velikih odmora s učenicima je učitelj koji dolazi na sljedeći nastavni sat.

**PREHRANA**

Prehrana se organizira u prostoriji u kojoj učenici borave na način da kuharice unaprijed pripremaju obroke te ih dežurno tehničko osoblje odlaže na predviđeno mjesto ispred učionica o čemu obavještava kucanjem na vrata.

Za razrednu nastavu marende se dostavljaju od 9:00 do 9:30 dok se za predmetnu nastavu marende dostavljaju od 9:30 do 10:00 sati.

Ručak za učenike produženog boravka organizira se za dvije grupe u blagovaonici. Prvo na ručak dolaze učenici prvih i trećih razreda, a nakon njih učenici drugih i četvrtih razreda.

**IZLAZAK IZ UČIONICE**

Odmor za učenike:

|  |  |
| --- | --- |
| **RAZREDNI ODJEL** | **VRIJEME ODMORA/IZLASKA IZ UČIONICE** |
| 1.a, 1.b 4.a, 4.b | **9:30 – 9:40**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 2. a2 .b | **9:45 – 9:55**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 3.a3.b | **10:00 – 10:10**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 5.a 5.b 7. a | **10:15 – 10:25**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 6.a6.b | **10:30 – 10:40**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 7.b | **10:45 – 10:55**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |
| 8.a8.b | **11:00 – 11:10**(učenici su raspoređeni na vanjskoj strani dvorišta – prednja i stražnja strana – prema dogovoru učiteljica) |

Učenici na odmor odlaze i ostaju u pratnji učitelja koji je u to vrijeme s njima na nastavi prema rasporedu sati.

Nakon zadnjeg nastavnog sata učitelji i pomoćnici u nastavi prate učenike do izlaza iz škole poštujući mjere razmaka od 1,5 metara.

Kada završi nastava učenicima razredne nastave, a koji ne pohađaju produženi boravak, učiteljica ih prati do izlaza iz škole.

Učitelj/učiteljica Informatike prati učenike do informatičke učionice. Učenici hodaju u koloni poštujući predviđeni razmak. Na isti se način odvija i nastava u kabinetima fizike i kemije.

Nastava Tjelesne i zdravstvene kulture održavat će se koliko je to moguće na otvorenom, a u iznimnim situacijama u školskoj sportskoj dvorani uz sve potrebne mjere (prozračivanje, dezinfekcija).

**ORGANIZACIJA RADA STRUČNIH SURADNIKA (KNJIŽNIČARKA, REHABILITATORICA, PEDAGOG, PSIHOLOGINJA)**

Rehabilitacijski programi, odgojno-obrazovni, programi podrške koje provode stručni suradnici u školi provodit će se individualni i/ili grupno isključivo unutar istog razrednog odjela u radnim prostorima stručnih suradnika ili učionicama uz pridržavanje svih epidemioloških mjera.

Stručni suradnik dolazi po učenika u učionicu i prati ga u radni prostor u kojem će se provoditi program te ga po završetku prati natrag do učionice.

Nakon svakog nastavnog sata prostor se dezinficira (otvaraju se prozori, dezinficiraju se radne plohe i kvake na vratima).

**ORGANIZACIJA IZBORNE, DOPUNSKE, DODATNE NASTAVE I IZVANNASTAVNIH AKTIVNOSTI**

Izborne nastave, nastava stranih jezika, dodatna i dopunska nastava, nastava jezika i kulture nacionalnih manjina po Modelu C, pripremna i dopunska nastava hrvatskoga jezika za djecu koja ne znaju ili nedovoljno znaju hrvatski jezik i slično odvijat će se na način da se prilikom miješanja skupina/razrednih odjela obvezno držati najveći mogući razmak, kao i nošenje maske, osim za učenike od 1. do 4. razreda. Navedena se nastava održava uživo prema rasporedu koji učitelj dogovori s učenicima.

Ovom se dokumentu prilaže:

* Protokol ponašanja u učionici informatike
* Protokol ponašanja na nastavi Tjelesne i zdravstvene kulture i u sportskoj dvorani.

 Ravnateljica:

 Branka Sironić, prof. ped.